b'\n_START_ARTICLE_\nKomet Schaumasse\n_START_SECTION_\nOdkritje\n_START_PARAGRAPH_\nKomet je odkril 1. decembra 1911 francoski astronom Alexandre Schaumasse (1882 \xe2\x80\x93 1958). Ob odkritju je komet imel navidezni sij 12._NEWLINE_Ob koncu leta 1912 so komet Schaumasse smatrali za kratkoperiodi\xc4\x8dni komet z obhodno dobo 7,1 let, pozneje so po novih izra\xc4\x8dunih dolo\xc4\x8dili, da bi naj imel obhodno dobo 8 let. Ko se je komet leta 1919 vrnil, je imel magnitudo 10,5. V letu 1927 se je pokazal z magnitudo 12, leta 1935 ga niso opazili. V letu 1937 je letel blizu Jupitra, kar je povzro\xc4\x8dilo, da se mu je precej pove\xc4\x8dala obhodna doba. V letih 1968 in 1976 kometa niso opazili. Predvidevali so, da je pove\xc4\x8danje svetlosti v letu 1952 povzro\xc4\x8dilo njegovo izginotje. V letu 1984 je Elizabeth Roemer s pomo\xc4\x8djo posnetka iz leta 1976 ugotovila, da se mu je spremenil tudi datum prehoda perihelija. Pojav kometa tega leta je opazoval tudi James B. Gibson na Observatoriju Palomar in njegovi izra\xc4\x8duni so potrdili, da je komet iz leta 1976 res bil komet Schaumasse._NEWLINE_V letih 2026 in 2034 pri\xc4\x8dakujejo, da se bo zelo pribli\xc5\xbeal Zemlji. Jupitru pa se bo pribli\xc5\xbeal leta 2044._NEWLINE_22. marca 2010 se je pribli\xc5\xbeal pritlikavemu planetu Cerera na razdaljo samo 0,02 a.e._NEWLINE_V sredini julija 2200 bo letel na razdalji 0,07 a.e. mimo Marsa .'